CELEX: 62016CN0320
Language: sl
Date: 2016-06-06 00:00:00
Title: Zadeva C-320/16: Predlog za sprejetje predhodne odločbe, ki ga je vložilo tribunal de grande instance de Lille (France) 6. junija 2016 – kazenski postopek zoper Uber France SAS

16.8.2016   
            
            
               SL
            
            
               Uradni list Evropske unije
            
            
               C 296/22
            
         Predlog za sprejetje predhodne odločbe, ki ga je vložilo tribunal de grande instance de Lille (France) 6. junija 2016 – kazenski postopek zoper Uber France SAS
   (Zadeva C-320/16)
   (2016/C 296/29)
   Jezik postopka: francoščina
   
      Predložitveno sodišče
   
   Tribunal de grande instance de Lille
   
      Stranka v postopku v glavni stvari
   
   Uber France SAS
   
      Vprašanje za predhodno odločanje
   
   Ali člen L3124-13 zakonika o prevozih, ki izhaja iz zakona št. 2014-1104 z dne 1. oktobra 2014 o taksijih in transportnih vozilih z voznikom, pomeni nov tehnični predpis, ki ni posreden, o eni ali več storitvah informacijske družbe v smislu Direktive 98/34/ES z dne 22. julija 1998 (1), ki kot obvezno določa predhodno obveščanje Evropske komisije o tem besedilu v skladu s členom 8 te direktive, ali pa je zajet v Direktivi 2006/123/ES z dne 12. decembra 2006 o storitvah (2), ki v svojem členu 2(d) izključuje prevoze?
   Če je odgovor na prvi del vprašanja pritrdilen, ali zaradi kršitve obveznosti obveščanja iz člena 8 Direktive člena L.3124-13 zakonika o prevozih ni mogoče uveljavljati proti strankam v postopku?
   
      (1)  Direktiva 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov (UL, posebna izdaja v slovenščini, poglavje 13, zvezek 20, str. 337).
   
      (2)  Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu (UL L 376, str. 36).